**POŽEŠKO-SLAVONSKA ŽUPANIJA**



 **OPĆINA BRESTOVAC**

**PROGRAM RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA OPĆINU BRESTOVAC**

 **Brestovac, 2019.**

**P R O G R A M**

**raspolaganja poljoprivrednim zemljištem u vlasništvu Republike Hrvatske**

 **za Općinu Brestovac**

**UVOD**

 Poljoprivredno zemljište je dobro od interesa za Republiku Hrvatsku i ima njezinu osobitu zaštitu. Poljoprivrednim zemljištem smatraju se poljoprivredne površine: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare kao i drugo zemljište koje se može privesti poljoprivrednoj proizvodnji.

 Poljoprivrednim zemljištem u vlasništvu države raspolaže se prema odredbama Zakona o poljoprivrednom zemljištu (Narodne novine 20/18 - dalje u tekstu Zakon) na temelju Programa raspolaganja poljoprivrednim zemljištem u vlasništvu države. Općina Brestovac ne može raspolagati poljoprivrednim zemljištem u vlasništvu države bez donošenja Programa.

 Glavni ciljevi koji se žele postići donošenjem Programa su:

 - efikasnije raspolaganje poljoprivrednim zemljištem,

 - okrupnjavanje zemljišta i stavljanje u funkciju zapuštenog poljoprivrednog zemljišta,

 - povećanje proizvodne funkcionalnosti poljoprivrednog zemljišta,

 - usklađenje stanja u katastru sa stanjem u zemljišnim knjigama.

 Programom se ne mogu umanjivati proizvodno-tehnološke cjeline koje su u funkciji proizvodnje, osim iznimno za dodjelu zamjenskog zemljišta u postupcima povrata oduzete imovine. Proizvodno-tehnološka cjelina označava dio katastarske čestice, jednu katastarsku česticu, skup dijelova katastarskih čestica ili skup katastarskih čestica neposredno povezanih u jednu cjelinu radi racionalnije proizvodnje.

**SADRŽAJ PROGRAMA**

 Program sadržava:

 1) ukupnu površinu poljoprivrednog zemljišta u vlasništvu države na području Općine Brestovac;

 2) podatke o dosadašnjem raspolaganju poljoprivrednim zemljištem u vlasništvu države na području Općine Brestovac;

 3) površine poljoprivrednog zemljišta u vlasništvu države prema oblicima raspolaganja i to:

 - površine određene za povrat i za zamjenu u slučajevima kada nije moguć povrat imovine oduzete za vrijeme jugoslavenske komunističke vladavine,

 - površine određene za prodaju, jednokratno, maksimalno do 25% ukupne površine poljoprivrednog zemljišta u vlasništvu države,

 - površine određene za zakup,

 - površine određene za zakup ribnjaka

 - površine određene za zakup zajedničkih pašnjaka

 4) maksimalnu površinu koja se može dati u zakup;

 5) površine na kojima je izgrađen sustav podzemne odvodnje i one na kojima se planira izgraditi ili je već izgrađen sustav javnog navodnjavanja;

 6. Površne na kojima postoje višegodišnji nasadi.

**1. UKUPNA POVRŠINA POLJOPRIVREDNOG ZEMLJIŠTA U VLASNIŠTVU DRŽAVE**

 Ukupna površina poljoprivrednog zemljišta u vlasništvu države na području Općine Brestovac iznosi **1.609,3978 ha.**

 Ukupna površina poljoprivrednog zemljišta u vlasništvu države utvrđena je prema službenim podacima katastra i zemljišnih knjiga (prilog Programu čini popis katastarskih čestica prema podacima Područnog ureda za katastar Požega).

**2. PODACI O DOSADAŠNJEM RASPOLAGANJU POLJOPRIVREDNIM ZEMLJIŠTEM U VLASNIŠTVU DRŽAVE**

**Tablica 1 - Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.****br.** | **OBLIK RASPOLAGANJA****( skraćeni naziv iz ugovora)** | **Ukupan broj ugovora** | **Ukupna površina po ugovorima** |
|  | zakup | 1 | 3,7463 |
|  | dugogodišnji zakup | 5 | 36,8939 |
|  | koncesija | 1 | 193,0684 |
|  | privremeno korištenje | 3 | 18,1182 |
|  | prodaja (neotplaćeno) | 11 | 137,9810 |
| u k u p n o | 389,8078 |

**3. POVRŠINE POLJOPRIVREDNOG ZEMLJIŠTA U VLASNIŠTVU DRŽAVE PREMA OBLICIMA RASPOLAGANJA**

Sumarni pregled poljoprivrednog zemljišta u vlasništvu države prema oblicima raspolaganja

**Tablica 2 - Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina u ha** | **NAPOMENA****(minirano, višegodišnji nasadi i sustavi odvodnje i navodnjavanja)** |
| površine određene za povrat | 12,7002 |  |
| površine određene za prodaju - jednokratno, maksimalno do 25% |  230,1003 |  |
| površine određene za zakup | 1.366,5973 |  |
| površine određene za zakup za ribnjake | 0 |  |
| površine određene za zakup zajedničkih pašnjaka | 0 |  |
| površine određene za ostale namjene - jednokratno, maksimalno do 5% | 0 |  |

***POVRŠINE ODREĐENE ZA POVRAT***

Ured državne uprave u Požeško-slavonskoj županiji očitovao se o površini poljoprivrednog zemljišta u vlasništvu države na području Općine Brestovac za koje je podnesen zahtjev za povrat imovine, sukladno Zakonu o naknadi za imovinu oduzetu za vrijeme jugoslavenske komunističke vladavine (NN 92/96, 39/99, 92/99, 43/00, 131/00, 27/01, 65/01, 118/01, 80/02 i 81/02), koju je potrebno osigurati kao naknadu za oduzetu imovinu u površini od 12 ha.

***POVRŠINE ODREĐENE ZA PRODAJU***

*Općina Brestovac određuje za prodaju 230,1003 ha poljoprivrednog zemljišta.*

***POVRŠINE ODREĐENE ZA ZAKUP***

*Ukupna površina poljoprivrednog zemljišta predviđena za zakup je 1.366,5973 ha.*

***POVRŠINE ZA ZAKUP PO POSEBNIM VRSTAMA POLJOPRIVREDNE PROIZVODNJE***

***POVRŠINE ODREĐENE ZA ZAKUP RIBNJAKA***

Na području Općine Brestovac ne postoje površine poljoprivrednog zemljišta određene za zakup ribnjaka.

***POVRŠINE ODREĐENE ZA ZAKUP ZAJEDNIČKIH PAŠNJAKA***

Na području Općine Brestovac ne postoje površine poljoprivrednog zemljišta određene za zakup zajedničkih pašnjaka.

***POVRŠINE ODREĐENE ZA OSTALE NAMJENE***

Općina Brestovac određuje za ostale namjene 0 ha.

**4. MAKSIMALNA POVRŠINA ZA ZAKUP**

Maksimalna površina poljoprivrednog zemljišta u vlasništvu države koja se može dati u zakup pojedinoj fizičkoj ili pravnoj osobi utvrđuje se u površini od 15 ha.

U maksimalnu površinu uračunavaju se sve površine državnog poljoprivrednog zemljišta koje je pojedina fizička ili pravna osoba dobila u zakup po natječajima provedenim od stupanja na snagu Zakona.

***5. POVRŠINE NA KOJIMA JE IZGRAĐEN SUSTAV PODZEMNE ODVODNJE I ONE NA KOJIMA SE PLANIRA IZGRADITI ILI JE VEĆ IZGRAĐEN SUSTAV JAVNOG NAVODNJAVANJA***

Na području Općine Brestovac ne postoje površine poljoprivrednog zemljišta određene za ove namjene .

***6. POVRŠINE NA KOJIMA POSTOJE VIŠEGODIŠNJI NASADI***

*Nema*

**7.ZAVRŠNE ODREDBE**

 Program se donosi na temelju:

 - zemljišnoknjižnih izvadaka i posjedovnih listova iz e-baze Preglednika katastarskih podataka DGU i ZIS aplikacije zemljišno knjižnog sustava Ministarstva pravosuđa (osim iznimno u slučajevima kada ne postoji e-zemljišno knjižni izvadak)

 - katastarskih planova katastarskih općina u digitalnom obliku,

 - očitovanja Ureda državne uprave u Požeško-slavonskoj županiji o podnesenim zahtjevima za povrat oduzete imovine,

 - uvjerenja Ureda za gospodarstvo i graditeljstvo Požeško-slavonske županije nalaze li se predmetne čestice izvan građevinskog područja,

 - uvjerenja Hrvatskih šuma d.o.o., nadležne Uprave šuma da predmetne čestice nisu obuhvaćene šumskogospodarskom osnovom,

 - očitovanja Hrvatskih voda jesu li i koje predmetne čestice javno vodno dobro.

 - uvjerenja Ureda za gospodarstvo i graditeljstvo Požeško-slavonske županije jesu li predmetne čestice u obuhvatu postojećeg i/ili planiranog sustava javnog navodnjavanja.

 Ovaj Program stupa na snagu nakon dobivanja suglasnosti Ministarstva poljoprivrede i bit će objavljen u „Službenom glasniku Općine Brestovac“ .

**POŽEŠKO-SLAVONSKA ŽUPANIJA**

**UPRAVNI ODJEL ZA GOSPODARSTVO I GRADITELJSTVO**

*KLASA:320-02/19-01/2*

*URBROJ:2177/1-06-06/4-19-1*

*Požega, 21.01.2019.*

 PROČELNICA

Branka Kuba, dipl.oec

PRILOZI:

**1. Dokumentacija sukladno Pravilniku o dokumentaciji potrebnoj za donošenje Programa raspolaganja poljoprivrednim zemljištem u vlasništvu RH (NN 27/2018):**

- Kopija katastarskog plana/očitovanje DGU o dostavljenim podacima,

- Zemljišnoknjižni izvadci, Posjedovni listovi,

- Uvjerenja Ureda za gospodarstvo i graditeljstvo Požeško-slavonske županije nalaze li se predmetne čestice izvan građevinskog područja,KLASA:UP/I-350-01/18-03/101,URBROJ:2177/1-06-06/10-18-3 od 18.07.2018.g i KLASA:UP/I-350-01/18-03/199,URBROJ:2177/1-06-06/10-18-6 od 28.12.2018.g.

- Očitovanje Ureda državne uprave u Požeško-slavonskoj županiji o podnesenim zahtjevima za povrat oduzete imovine KLASA:943-01/18-12/15,URBROJ:2177-03-01-18-2 od 08.05.2018.g.

- Očitovanje Hrvatskih šuma d.o.o., Uprava šuma Podružnica Požega Ur.br.PŽ-05/18-ŽN-722/2 od 23.05.2018.g.

- Očitovanja Hrvatskih voda, VGI za mali sliv „Orljava-Londža“,KLASA:325-10/18-04/0001058,URBROJ: 374-3103-1-18-2 od 05.06.2018.g i KLASA:325-10/18-04/0001058,URBROJ: 374-3103-1-18-3 od 20.06.2018.g.